钦定古今图书集成/明伦汇编/官常典/第756卷 > 彭士弘
## 钦定古今图书集成/明伦汇编/官常典/第756卷 > 彭士弘

按《明外史忠义传》：“士弘，辽东锦州人。崇祯中举于乡，
为南宫知县。十七年三月，都城陷，贼来犯，士弘议城
守。县人欲降，士弘曰：‘我奉命守土，无降理’。众坚持不
可。有为士弘妻子计者，叹曰：‘身且弗恤，尚计儿女乎’！
城陷，贼将刘芳亮胁之降，不屈，令杀之。行刑者曰：‘公
真烈士！倘肯降，犹可请命’。士弘厉声曰：‘男儿死即死
耳，尚谁请’？”既死，有白气上升，县人塑像祀之。